**REPUBLIKA HRVATSKA**

**MINISTARSTVO POLJOPRIVREDE, ŠUMARSTVA I RIBARSTVA**

****

IZMJENE I DOPUNA PROGRAMA DRŽAVNE POTPORE ZA KOMPENZACIJU SMANJENE VRIJEDNOSTI TOVNIH SVINJA ISPORUČENIH NA KLANJE IZ ZONE OGRANIČENJA III USLIJED PRIMJENE POSEBNIH MJERA ZA KONTROLU AFRIČKE SVINJSKE KUGE

**Zagreb, listopad 2024. godine**

**I.**

U Programu državne potpore za kompenzaciju smanjene vrijednosti tovnih svinja isporučenih na klanje iz zone ograničenja III uslijed primjene posebnih mjera za kontrolu afričke svinjske kuge donesenog Odlukom Vlade Republike Hrvatske, KLASA: 022-03/24-04/125, URBROJ: 50301-05/16-24-5, od 20. ožujka 2024. točka 4. mijenja se i glasi:

 „Sredstva će se dodijeliti primarnim proizvođačima s čijih objekata u zoni ograničenja III su svinje otpremljene u klaonicu određenu od strane Ministarstva poljoprivrede, šumarstva i ribarstva i isporučene u razdoblju od 1. ožujka 2024. godine do 28. veljače 2025. godine.“.

**II.**

U točki 6. stavak 1. mijenja se i glasi:

„Gubitak uslijed smanjene vrijednosti tovnih svinja utvrđuje se na način da se umnožak težine živih svinja isporučenih sa farmi u zoni ograničenja III izravno u klaonicu (evidentiranih u sustavu razvrstavanja i označivanja na liniji klanja kao T1 ili T2) i tržišne cijene objavljene od strane Udruženja proizvođačkih organizacija proizvođača stoke i mesa – VEZG2 u tjednu isporuke svinja na klanje umanji za prihod od prodaje istih i druga plaćanja za iste prihvatljive troškove ukoliko postoje. Porez na dodanu vrijednost nije prihvatljiv za potporu.“.

**III.**

Točka 8. mijenja se i glasi:

„8. FINANCIJSKA SREDSTVA ZA PROVEDBU PROGRAMA

Financijska sredstva za provedbu Programa iznose 11.000.000,00 eura. Iznos od 5.000.000,00 eura osigurava se u Državnom proračunu Republike Hrvatske za 2024. godinu unutar razdjela 060 Ministarstva poljoprivrede, šumarstva i ribarstva, dok će se preostali iznos od 6.000.000,00 eura planirati u okviru usvojenih projekcija Ministarstva poljoprivrede, šumarstva i ribarstva za 2025. godinu.“.

**IV.**

U točki 9. iza riječi „2024. godini“ briše se točka i dodaju se riječi „i 2025. godini.“.

**V.**

# Točka 10. mijenja se i glasi:

# „10. PRAVILA O DODJELI POTPORE

Potpore iz ovoga Programa ne mogu se zbrajati s bilo kojom drugom potporom za iste prihvatljive troškove.

Prema ovom Programu ne mogu se dodijeliti potpore:

- poduzetnicima koji podliježu neizvršenom nalogu za povrat sredstava na temelju prethodne odluke Europske komisije kojom se potpora ocjenjuje nezakonitom i nespojivom s unutarnjim tržištem,

- poduzetnicima u teškoćama, izuzev u slučaju kada su iste uzrokovane pojavom afričke svinjske kuge,

- proizvođačima koji ne udovoljavaju propisanim obvezama vezano uz prevenciju i kontrolu afričke svinjske kuge.“.

**VI.**

Točka 11. mijenja se i glasi:

# „11. PRAĆENJE I IZVJEŠĆIVANJE

Ministarstvo poljoprivrede, šumarstva i ribarstva se obvezuje poštivati obveze praćenja i izvješćivanja sukladno točkama 650. do 653. Komunikacije Komisije Smjernice za državne potpore u sektorima poljoprivrede i šumarstva te u ruralnim područjima (SL C 485/1, 21.12.2022.) .“.

**VII.**

U cijelom tekstu Programa državne potpore za kompenzaciju smanjene vrijednosti tovnih svinja isporučenih na klanje iz zone ograničenja III uslijed primjene posebnih mjera za kontrolu afričke svinjske kuge donesenog Odlukom Vlade Republike Hrvatske, KLASA: 022-03/24-04/125, URBROJ: 50301-05/16-24-5 od 20. ožujka 2024., riječi: „Ministarstvo poljoprivrede“ u određenom padežu zamjenjuju se riječima: „Ministarstvo poljoprivrede, šumarstva i ribarstva“ u odgovarajućem padežu.